Drøftelse af etablering af bussluse på [adresse] 
Sagsfremstilling 
8.      Drøftelse af etablering af bussluse på [adresse]  
                                                                                                                        Åbent 
Sagsnr.: 326-2014-5850        J.nr.: 05.01.00            Sørine Lassen.: 326-2015-197208 
  
[adresse] 
På udvalgsmødet den 13. april 2015 fik udvalget fremlagt en status vedrørende en lang række anlægsprojekter, der 
er prioriteret i forbindelse med anlægsbudgetterne på vej- og parkområdet i perioden 2011-2014. 
  
I forbindelse med den fremlagte status drøftede udvalget særligt fem projekter, som vedrører et ønske om at ændre 
trafikafviklingen i Kalundborg midtby. De fem projekter er en del af trafikplanen for Kalundborg By, og de er i den 
forbindelse medtaget som et tillæg til trafiksikkerhedsplanen - om end de konkrete projekter ikke kan betragtes som 
deciderede trafiksikkerhedsprojekter. 
  
Det ene af de fem konkrete projekter omhandler etablering af en bussluse på [adresse]. Tanken bag dette projekt er 
at styre trafikken væk fra [adresse] og ad andre større veje. 
  
Den gennemkørende trafik til og fra parcelhusområderne i den vestlige del af Kalundborg passerer gennem den 
gamle bykerne. De oplagte ruter, som benyttes, er ikke indrettet til større mængder af gennemkørende trafik og 
samtidig ikke indrettet med cykelstier, hvilket bidrager til, at det opleves mere utrygt at færdes langs disse veje. 
  
Det er derfor foreslået, at den gennemkørende trafik flyttes til andre veje og gader, som er mere velegnede til 
gennemfartstrafik, eller som med enkle ombygninger kan indrettes til dette. 
  
I forhold til parcelhusområdet vest for [adresse] er det foreslået, at trafikken i det sydlige område omlægges 
således, at trafikken ikke benytter [adresse] til og fra bymidten. Dette gøres ved, at [adresse] og [adresse] lukkes 
for gennemkørende trafik. Det skal dog forsat være muligt at opretholde den nuværende buskørsel ved, at der 
anlægges en bussluse på [adresse], som kun tillader passage med bus, cykel eller knallerter. 
  
Det foreslås, at busslusen etableres alene via skiltning og en eventuel markering via afstribning. 
  
Udvalget vedtog på sit møde den 4. maj 2015 at gennemføre en trafikomlægning på [adresse], efterfølgende er der 
imidlertid opstået en række spørgsmål til projektet, herunder spørgsmål til den eventuelle sammenhæng til 
overvejelserne omkring den bynære havnepark. 
  
Det foreslås på den baggrund, at udvalget drøfter, om projektet skal gennemføres som planlagt, om projektet skal 
tages helt ud af trafikplanlægningen, eller om projektet skal afvente drøftelserne omring den bynære havnepark. 
  
Administrationen vil på udvalgsmødet fremlægge mulige løsningsforslag samt konsekvenser af etableringen af en 
bussluse det pågældende sted. 
  
BEHANDLING 
Teknik- og Miljøudvalget. 
  
INDSTILLING 
Chefen for Vej, Ejendom og Affald indstiller, 
· at projektet afventer drøftelserne omring den bynære havnepark. 
  
ØKONOMISKE KONSEKVENSER 
Der er afsat cirka 100.000 kr. til projektet. Det forventes, at såfremt det besluttes at gennemføre det pågældende 
projekt, vil det kunne udføres inden for anlægsbudgetterne for 2011-2014. Hvis projektet ikke gennemføres foreslås 
beløb overført til eventuelle budgetoverskridelser i forbindelse med andre projekter inden for puljerne til A1-A12 og 
B1-B4. 
  
  
  
Teknik- og Miljøudvalgets møde den 10. august 2015: 
Udvalget vedtog at tiltræde indstillingen fra chefen for Vej, Ejendom og Affald med bemærkning om, at nye 
løsninger indtænkes, og at der eventuelt kan etableres midlertidige forsøg i forhold til dæmpning af 
hastigheden som en del af trafiksikkerhedsplanen.  
